2004D0617 — HR — 21.06.2005 — 001.002

►B ODLUKA VIJEĆA od 11. kolovoza 2004. o sklapanju Sporazuma u obliku razmjene pisama između Europske zajednice i Indije u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994. (2004/617/EZ) ( L 279, 28.8.2004, p.17)









▼B

ODLUKA VIJEĆA

od 11. kolovoza 2004.

o sklapanju Sporazuma u obliku razmjene pisama između Europske zajednice i Indije u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994.

(2004/617/EZ)







VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 133., zajedno s njegovim člankom članak 300. stavkom 2. prvom alinejom prvom rečenicom, uzimajući u obzir prijedlog Komisije, budući da: (1) Vijeće je 26. lipnja 2003. ovlastilo Komisiju za otvaranje pregovora u skladu s člankom XXVIII. GATT-a iz1994. s ciljem prilagodbe određenih koncesija za rižu. U skladu s tim Zajednica je 2. srpnja 2003. izvijestila WTO o svojoj namjeri prilagodbe određenih koncesija u Popisu CXL EZ-a. (2) Pregovore je vodila Komisija uz savjetovanje s Odborom uspostavljenim prema članku 133. Ugovora i unutar okvira pregovaračkih smjernica koje je usvojilo Vijeće. (3) Komisija je pregovarala sa Sjedinjenim Američkim Državama koje prvenstveno zanima opskrba proizvoda pod oznakom HS-a 1006 20 (oljuštena riža) i koje znatno zanima opskrba proizvoda pod oznakom HS-a 1006 30 (brušena riža), Tajlandom, kojeg prvenstveno zanima opskrba proizvoda pod oznakom HS-a 1006 30 (brušena riža) i kojeg znatno zanima opskrba proizvoda pod oznakom HS-a 1006 20 (oljuštena riža) te Indijom i Pakistanom, koje se obje znatno zanimaju za opskrbu proizvoda pod oznakom HS-a 1006 20 (oljuštena riža). (4) Kako bi se osigurala potpuna primjena Sporazuma do 1. rujna 2005. te u očekivanju izmjene Uredbe Vijeća (EZ) br. 1785/2003 od 29. rujna 2003. o zajedničkoj organizaciji tržišta riže ( 1 ), Komisiju treba ovlastiti za usvajanje privremenih odstupanja od te Uredbe. (5) Mjere potrebne za provedbu ove Odluke trebaju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji ( 2 ). (6) Komisija je uspješno završila pregovore koji se odnose na Sporazum u obliku razmjene pisama između Europske zajednice i Indije. Sporazum stoga treba odobriti, budući da: ODLUČILO JE:







Članak 1.

Sporazum u obliku razmjene pisama između Europske zajednice i Indije, u skladu s člankom XXVIII. GATT-a iz 1994. u vezi s promjenom koncesija za rižu kako je navedeno u Popisu CXL EZ-a priloženom GATT-u iz 1994. odobrava se u ime Zajednice.

Tekst Sporazuma u obliku razmjene pisama je priložen ovoj Odluci.

▼M1

Članak 2.

1. Komisija može odstupiti, do mjere potrebne da se omogući potpuna primjena ovog Sporazuma do 1. rujna 2004., od Uredbe (EZ) br. 1785/2003 u skladu s postupkom iz članka 3. stavka 2. ove Odluke, dok se ta Uredba ne izmijeni, ali najkasnije do 30. lipnja 2006.

2. Komisija usvaja detaljna pravila za provedbu Sporazuma u skladu s postupkom iz članka 3. stavka 2. ove Odluke.

▼B

Članak 3.

1. Komisiji pomaže Upravni odbor za žitarice uspostavljen člankom 25. Uredbe Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica ( 3 ).

2. Kod upućivanja na ovaj stavak primjenjuju se članci 4. i 7. Odluke 1999/468/EZ.

Razdoblje predviđeno u članku 4. stavku 3. Odluke 1999/468/EZ određuje se na mjesec dana.

3. Odbor donosi svoj poslovnik.

Članak 4.

Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Zajednicu ( 4 ).